pythainlp/thai-wiki-dataset-v4 huggingface dataset:
พิชชาธร สันตินธรกุล

พิชชาธร สันตินธรกุล (เกิด 9 กุมภาพันธ์ พ.ศ. 2541) ชื่อเล่น นุ่น หรือ พิชชา เป็นนักแสดงชาวไทย
พิชชาธรมีผลงานการแสดงแรกเป็นบทบาทในซีรีส์เรื่อง "นายในฝัน" (พ.ศ. 2561) จากนั้นจึงได้รับบทบาทในซีรีส์และภาพยนตร์อื่น ๆ ติดตามมา ซึ่งรวมถึง "บุพเพสันนิวาส 2" (พ.ศ. 2565) "มือปราบกระทะรั่ว" (พ.ศ. 2567) และ "บอสมั่นหน้ากับเลขาตัวตึง" (พ.ศ. 2568)
พิชชาธรยังเป็นที่รู้จักจากการได้รับบทนำในซีรีส์ "ล้านวงโคจร" (พ.ศ. 2568) ซึ่งเป็นบทบาทแนวแซฟฟิก (หญิงรักหญิง) ครั้งแรกของตน นอกจากนี้พิชชาธรยังร้องเพลงประกอบซีรีส์ดังกล่าว
ประวัติ.
พิชชาธรเกิดเมื่อวันที่ 9 กุมภาพันธ์ พ.ศ. 2541 ที่กรุงเทพมหานคร เป็นบุตรคนที่ 3 ของครอบครัว ถัดจากเพ็ญพิชชา สันตินธรกุล (ลูกน้ำ) และชานน สันตินธรกุล (นนกุล) ตามลำดับ
พิชชาธรสำเร็จการศึกษาระดับประถมศึกษาและมัธยมศึกษาจากโรงเรียนอัสสัมชัญคอนแวนต์ ระดับปริญญาตรีจากคณะศิลปศาสตร์ มหาวิทยาลัยธรรมศาสตร์ สาขาวิชาวิเทศคดีศึกษา (อาเซียน-จีน) หลักสูตรนานาชาติ และมหาวิทยาลัยภาษาและวัฒนธรรมปักกิ่ง สาธารณรัฐประชาชนจีน
การทำงาน.
พิชชาธรระบุว่า ตนเองชอบการแสดงมาตั้งแต่เด็ก และเคยเข้ารับการคัดเลือกนักแสดงตั้งแต่เด็ก แต่โรงเรียนไม่สนับสนุน จึงหยุดไป เมื่อสำเร็จมัธยมศึกษาปีที่ 6 ได้รับการติดต่อให้แสดงในโฆษณา และได้แสดงในโฆษณาเพียงอย่างเดียวอยู่เป็นปี มีผลงานโฆษณากว่าสิบชิ้น จนกระทั่งได้รับคัดเลือกให้แสดงในซีรีส์ "นายในฝัน" (พ.ศ. 2561) จึงเป็นผลงานการแสดงซีรีส์ครั้งแรก จากนั้นจึงมีผลงานการแสดงในภาพยนตร์และซีรีส์อื่น ๆ ติดตามมา
ใน พ.ศ. 2567 พิชชาธรได้รับเลือกให้แสดงในซีรีส์ "บอสมั่นหน้ากับเลขาตัวตึง" ซึ่งดัดแปลงมาจากซีรีส์เกาหลีใต้เรื่อง "รักมั้ยนะ เลขาคิม?" ออกอากาศในปีถัดมา
ใน พ.ศ. 2567 นั้น พิชชาธรยังได้รับบทนำในซีรีส์แนวแซฟฟิกเรื่อง "ล้านวงโคจร" คู่กับนัทธมน โชคจินดาชัย ดัดแปลงมาจากนวนิยายชื่อเดียวกัน ออกอากาศในปีถัดมาเช่นกัน นับเป็นผลงานแนวแซฟฟิกผลงานแรกของพิชชาธร พิชชาธรระบุเกี่ยวกับการได้รับบทดังกล่าวว่า "เรื่องนี้ไม่ได้มีแค่เรื่องความรักของผู้หญิงกับผู้หญิง แต่ยังมีหลากหลายมุมมองที่น่าสนใจมาก ๆ ทั้งความสัมพันธ์ของครอบครัว เพื่อน ๆ ความแตกต่างทางสังคม ที่ทำให้แต่ละตัวละครมีความหมายมาก ๆ ซึ่งหวังว่าจะเป็นส่วนหนึ่งที่สามารถสร้างแรงบันดาลใจในการใช้ชีวิตให้กับใครหลาย ๆ คนได้"
พิชชาธรยังร้องเพลงประกอบซีรีส์ "ล้านวงโคจร" และแสดงเพลง "เบบีเบบีบู" หนึ่งในเพลงประกอบซีรีส์ดังกล่าว เป็นครั้งแรกในรายการ "ที-ป็อปสเตจ" ออกอากาศเมื่อวันที่ 3 ตุลาคม พ.ศ. 2567
ธุรกิจ.
ใน พ.ศ. 2567 พิชชาธรเปิดร้านเสื้อผ้าชื่อแฮงเกิลส์ (Hangles) ที่สยามสแควร์ ซอย 5 ร่วมกับพี่สาวและพี่ชาย
วัดป่านันทบุรีญาณสังวราราม

วัดป่านันทบุรีญาณสังวราราม เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในตำบลผาสิงห์ อำเภอเมืองน่าน จังหวัดน่าน
วัดป่านันทบุรีญาณสังวรารามตั้งวัดเมื่อวันที่ 31 ตุลาคม พ.ศ. 2556 ได้รับพระราชาทานวิสุงคามสีมาเมื่อวันที่ 3 พฤศจิกายน พ.ศ. 2557 โดยคุณยายวัลลภา ศิริพรรฒ ได้ซื้อที่ดินเพื่อสร้างวัดจำนวนประมาณ 30 ไร่ มอบถวายคณะสงฆ์วัดป่าดาราภิรมย์ โดยมีพระเดชพระคุณพระราชวิสุทธิญาณ (ฤทธิรงค์ ญาณวโร) เป็นประธาน เมื่อวันที่ 8 มีนาคม 2555 โดยมอบหมายให้ พระครูจันทโรภาส (จักรกริศน์ จนฺโทภาโส) ผู้ช่วยเจ้าอาวาส ซึ่งมีภูมิลำเนาเดิมเป็นชาวจังหวัดน่าน เริ่มดำเนินการสร้างวัดเมื่อวันที่ 6 มิถุนายน พ.ศ. 2555 สมเด็จพระญาณสังวร สมเด็จพระสังฆราช สกลมหาสังฆปรินายก ทรงรับวัดไว้ในพระสังฆราชูปถัมภ์ และทรงประทานนามวัดว่า "วัดป่านันทบุรีญาณสังวราราม" เมื่อวันที่ 31 ตุลาคม พ.ศ. 2555 และทรงรับการก่อสร้างอุโบสถดินไว้ในสังฆราชูปถัมภ์
อาคารเสนาสนะที่สำคัญคือ อุโบสถดินเฉลิมพระเกียรติ 100 สมเด็จพระญาณสังวร ขนาด 7 x 17 เมตร จำนวน 9 หลัง ซึ่งออกแบบโดยกรมราชทัณฑ์ ปูชนียวัตถุได้แก่ พระพุทธนันทบุรีไพรีพินาศฯ พระประธานในอุโบสถ มีหน้าตักขนาด 60 นิ้ว ปิดทองคำซึ่งสร้างจากแผ่นทองที่ศรัทธาประชาชนร้วมเขียนอธิษฐานจิตนับแสนแผ่น พระพุทธจักรนันทอภิไชย พระพุทธรูปหยกขาวจากประเทศพม่า ศิลปะเชียงแสน สิงห์ 1 หน้าตักกว้าง 49 นิ้ว ประดิษฐานที่ศาลาธรรมไพบูลย์วัฒนานนท์ และพระอุปคุตทันใจ พระอุปคุตทันใจ ขนาด 227 เซนติเมตร ประดิษฐาน ณ ลานพระอุปคุตทันใจ
จังหวัดหนองคายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดหนองคาย พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 2 ที่นั่ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองหนองคาย, อำเภอศรีเชียงใหม่, อำเภอท่าบ่อ และอำเภอสังคม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอบึงกาฬ, อำเภอโพนพิสัย, อำเภอเซกา และกิ่งอำเภอโซ่พิสัย
สถาปนิก 49

บริษัท สถาปนิก 49 จำกัด (A49) หรือ 49 กรุ๊ป (49 Group) เป็นกลุ่มบริษัทให้บริการด้านการออกแบบแขนงต่าง ๆ รวม 15 บริษัท ตั้งแต่ออกแบบ สถาปัตยกรรม ตกแต่งภายใน ภูมิทัศน์ วิศวกรรมโครงสร้าง วิศวกรรมงานระบบ กราฟฟิกดีไซน์ และการออกแบบแสงสว่าง มีผลงานทั้งในประเทศไทยและต่างประเทศอย่าง อาบูดาบี สหรัฐอาหรับเอมิเรตส์, เวียดนาม, พม่า, สิงคโปร์ ฯลฯ
เริ่มก่อตั้งในชื่อ บริษัท สถาปนิก 49 จำกัด ในปี พ.ศ. 2526 โดยนิธิ สถาปิตานนท์ โดยแยกออกมาจากบริษัทดีไซน์ 103 โดยชื่อ A49 มาจากตั้งของออฟฟิศในขณะนั้น ซึ่งอยู่ภายในซอยสุขุมวิท 49 เริ่มแรกมีทีมงาน 10 คน ภายหลังย้ายมายังซอย 15 และซอย 26 เมื่อย้ายมามีพนักงานอยู่ 28 คน จากนั้นตั้งบริษัท CM49 แล้วตามมาด้วยงานภูมิสถาปัตยกรรมในชื่อ L49 และงานวิศวกรรม E49 และขยายต่อเรื่อยมา รวมถึงเปิดบริษัทตามภูมิภาคต่าง ๆ เช่น A49 เชียงใหม่ A49 ขอนแก่น และ A49 ภูเก็ต
ผลงานที่ได้รับรางวัลเช่น ศูนย์สารสนเทศ สำนักราชเลขาธิการ ได้รับรางวัลเหรียญทองจากสมาคมสถาปนิกสยามในพระบรมราชูปถัมภ์, ศูนย์เอ็นเนอร์ยี่คอมเพล็กซ์ ถนนวิภาวดีรังสิต ได้รับรางวัลลีดฟอร์คอร์แอนด์เชลล์ ระดับแพลตินัม โดยสภาอาคารเขียวสหรัฐอเมริกา, บียู แลนด์มาร์ค คอมเพล็กซ์ มหาวิทยาลัยกรุงเทพ ได้รับรางวัลเหรียญทองอาคาเชีย เป็นต้น
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดเลย พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง, อำเภอผาขาว และกิ่งอำเภอเอราวัณ
บีลีบีโน

บีลีบีโน  เป็นเมืองและศูนย์กลางการบริหารของเขตบีลีบินสกีในเขตปกครองตนเองชูคอตคา ประเทศรัสเซีย อยู่ห่างออกไป ทางตะวันตกเฉียงเหนือของอะนาดีร์ ที่ซึ่งเป็นศูนย์กลางการบริหารของชูคอตคา โดยบิลิบิโนนั้นเป็นเมืองที่ใหญ่เป็นอันดับที่สองในชูคอตคา รองจากเมืองอะนาดีร์ เมืองบีลีบีโนมีประชากรอยู่ที่ #เปลี่ยนทาง ; #เปลี่ยนทาง ; #เปลี่ยนทาง 
ภูมิอากาศ.
บีลีบีโนมีสภาพภูมิอากาศแบบไม่มีฤดูแล้งหนาวภาคพื้นสมุทร ("Dfc") ตามการแบ่งเขตภูมิอากาศแบบเคิพเพิน มีฤดูร้อนสั้นและเย็นสบาย โดยมีคืนที่หนาวเย็น ในขณะที่ฤดูหนาวมีระยะเวลาที่ยาวนาน แห้งแล้ง และหนาวเหน็บมาก
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดเลย พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง, อำเภอผาขาว และกิ่งอำเภอเอราวัณ
ฟุตบอลชิงแชมป์สโมสรอาเซียน ฤดูกาล 2567–68 รอบแพ้คัดออก

ฟุตบอลชิงแชมป์สโมสรอาเซียน ฤดูกาล 2567–68 รอบแพ้คัดออก จะลงเล่นตั้งแต่วันที่ 2 เมษายน ถึง 21 พฤษภาคม พ.ศ. 2568. ทั้งหมด 4 ทีมจะเข้าแข่งขันในรอบแพ้คัดออกเพื่อตัดสินหาทีมแชมป์ของ ฟุตบอลชิงแชมป์สโมสรอาเซียน ฤดูกาล 2567–68.
ทีมที่ผ่านเข้ารอบ.
ทีมด้านล่างนี้ผ่านเข้ารอบมาจาก รอบแบ่งกลุ่ม:
รูปแบบ.
<section begin=Format/>ในรอบแพ้คัดออก, 4 ทีมจะลงเล่นในรูปแบบ การแข่งขันแบบแพ้คัดออก. แต่ละคู่จะลงเล่นในแบบเหย้าและเยือน สองนัด พื้นฐาน. การต่อเวลาพิเศษ และ การดวลลูกโทษ จะถูกนำมาใช้ตัดสินผู้ชนะหากจำเป็น (ไม่มีกฏประตูทีมเยือนที่นำมาใช้).<section end=Format />
ตารางการแข่งขัน.
ตารางการแข่งขันของแต่ละรอบเป็นไปดังนี้.
สายการแข่งขัน.
<section begin=Bracket /><section end=Bracket />
รอบรองชนะเลิศ.
สรุปผลการแข่งขัน.
<section begin=SF/>
<section end=SF/>
"รวมผลสองนัด คองอันฮานอย ชนะ 2–1"
"รวมผลสองนัด บุรีรัมย์ ยูไนเต็ด ชนะ 3–1"
รอบชิงชนะเลิศ.
<section begin=F />#เปลี่ยนทาง 
<section end=F />
แม่มดกับทหารรับจ้าง

แม่มดกับทหารรับจ้าง (ญี่ปุ่น: 魔女と傭兵, โรมาจิ: Majo to Yōhei) เป็นซีรีส์ไลต์โนเวลญี่ปุ่น เขียนโดยโจโฮคิเตคิ คาเอรุ และวาดภาพโดยคานาเสะ เบนซ์ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรในเดือนมิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine และเริ่มตีพิมพ์เป็นหนังสือในเครือ GCN Bunko ในเดือนพฤษภาคม 2566 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสาร"แม็กกาซีนพ็อกเก็ต"บนเว็บไซต์มังงะของสำนักพิมพ์โคดันชะในเดือนมกราคม 2567
สื่อ.
ไลต์โนเวล.
"แม่มดกับทหารรับจ้าง"เขียนโดยโจโฮคิเตคิ คาเอรุ เริ่มเผยแพร่ออนไลน์บนเว็บไซต์โนเวลสร้างโดยผู้ใช้โชเซ็ตสึกะ นิ นาโรเมื่อวันที่ 9 มิถุนายน 2564 ภายหลังได้รับลิขสิทธิ์โดยสำนักพิมพ์ Micro Magazine ซึ่งวาดภาพโดยคานาเสะ เบนซ์ และเริ่มตีพิมพ์เป็นหนังสือในเครือ GCN Bunko เมื่อวันที่ 19 พฤษภาคม 2566 ปัจจุบันวางจำหน่ายถึงเล่มที่ห้าเมื่อเดือนพฤศจิกายน 2567
เมื่อวันที่ 17 สิงหาคม 2567 เว็บไซต์ทางการของสำนักพิมพ์ฟีนิกซ์ได้ประกาศลิขสิทธิ์ไลต์โนเวล"แม่มดกับทหารรับจ้าง"ในประเทศไทย ในรูปแบบสิ่งพิมพ์เริ่มวางจำหน่ายเล่มแรกเมื่อวันที่ 17 กันยายน ต่อมาในรูปแบบดิจิทัลเริ่มวางจำหน่ายเล่มแรกบนเว็บไซต์เมบมาร์เก็ตตั้งแต่วันที่ 21 ตุลาคม ก่อนที่สำนักพิมพ์จะประกาศอย่างเป็นทางการเกี่ยวกับการวางจำหน่ายในรูปแบบดิจิทัลผ่านโซเชียลมีเดียในวันที่ 22 ตุลาคม ไลต์โนเวลฉบับภาษาไทยแปลโดยอิทธิกร บุญเมือง
หนังสือไลต์โนเวล.
</table>
มังงะ.
มังงะดัดแปลงวาดภาพโดยมิยางิ มาโกโตะ เริ่มตีพิมพ์ในนิตยสาร"แม็กกาซีนพ็อกเก็ต"บนเว็บไซต์มังงะของสำนักพิมพ์โคดันชะเมื่อวันที่ 28 มกราคม 2567 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่สี่เมื่อเดือนมกราคม 2568
หนังสือมังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 9 พฤษภาคม 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 9 กรกฎาคม 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 8 ตุลาคม 2567</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 8 มกราคม 2568</td><td></td></tr>
</table>
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดเลย กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และอำเภอภูหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง และกิ่งอำเภอผาขาว
รายชื่อนัดชิงชนะเลิศยูฟ่าคัพและยูโรปาลีก

ยูฟ่ายูโรปาลีก หรือชื่อเดิม ยูฟ่าคัพ เป็นการแข่งขันฟุตบอลประจำปีที่จัดขึ้นเมื่อ ค.ศ. 1971 โดยยูฟ่า รายการนี้ถือเป็นการแข่งขันระดับนานาชาติที่สำคัญอันดับที่สองสำหรับสโมสรยุโรปรองจากยูฟ่าแชมเปียนส์ลีก สโมสรต่าง ๆ จะผ่านเข้าไปแข่งขันในยูโรปาลีกได้จากผลงานในลีกระดับชาติและการแข่งขันฟุตบอลถ้วย ใน 25 ปีแรกนัดชิงชนะเลิศจะแข่งขันแบบสองนัด โดยจัดขึ้นที่สนามกีฬาของแต่ละสโมสรที่เข้าร่วม แต่ใน ค.ศ. 1998 อินเตอร์มิลานเอาชนะลัตซีโยได้ในนัดชิงชนะเลิศแบบนัดเดียวนัดแรกของการแข่งขันที่จัดขึ้นที่สนามกีฬากลาง ปาร์กเดแพร็งส์ ในปารีส ทอตนัมฮอตสเปอร์ ชนะเลิศการแข่งขันที่จัดขั้นครั้งแรกใน ค.ศ. 1972 โดยชนะวุลเวอร์แฮมป์ตันวอนเดอเรอส์ ด้วยผลประตูรวม 3–2 มีสิบเอ็ดครั้งในนัดชิงชนะเลิศที่มีทีมจากสมาคมชาติเดียวกันเข้าร่วมแข่งขัน ได้แก่ อิตาลี (1990, 1991, 1995 และ 1998), อังกฤษ (1972, 2019 และ 2025), สเปน (2007 และ 2012), เยอรมนี (1980) และโปรตุเกส (2011)
เซบิยา ครองสถิติเป็นผู้ชนะเลิศรายการนี้มากที่สุดที่เจ็ดสมัย นับตั้งแต่ก่อตั้งการแข่งขัน เรอัลมาดริด (ชนะเลิศในปี 1985 และ 1986) และเซบิยา (ชนะเลิศในปี 2006 และ 2007, และ 2014, 2015 และ 2016) เป็นเพียงสองทีมที่สามารถป้องกันแชมป์ไว้ได้ ทีมจากสเปนเป็นผู้ชนะเลิศการแข่งขันรายการนี้ถึงสิบสี่ครั้ง มากกว่าประเทศอื่น ๆ ผู้ชนะเลิศสุดท้ายก่อนการแข่งขันจะเปลี่ยนชื่อจากยูฟ่าคัพเป็นยูฟ่ายูโรปาลีก คือ ชัคตาร์ดอแนตสก์ โดยชนะแวร์เดอร์เบรเมิน ด้วยผลประตูรวมหลังต่อเวลาพิเศษ 2–1 ในนัดชิงชนะเลิศ 2009 ไบฟีกา และมาร์แซย์ เป็นสองทีมที่แพ้ในนัดชนะเลิศมากที่สุดที่สามครั้ง แชมป์ปัจจุบันคือ ทอตนัมฮอตสเปอร์ โดยชนะแมนเชสเตอร์ยูไนเต็ดด้วยผลประตูรวม 1–0 ในนัดชิงชนะเลิศ 2025
แม้ว่าอินเตอร์-ซิตีส์แฟส์คัพจะถือเป็นรายการแข่งขันก่อนหน้านี้ของยูฟ่าคัพ แต่ยูฟ่าไม่ยอมรับแฟส์คัพให้เป็นหนึ่งในการแข่งขันสโมสรอย่างเป็นทางการ ดังนั้นบันทึกของการแข่งขันดังกล่าวจึงไม่ได้รวมอยู่ในรายชื่อ
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดเลย มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และกิ่งอำเภอภูหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, อำเภอนาด้วง และกิ่งอำเภอผาขาว
อัฒจันทร์แบบกรีกโบราณและโรมัน

อัฒจันทร์แบบกรีกโบราณและโรมัน, ห้องอัฒจันทร์ หรือ เวทีกลางแจ้ง (อังกฤษ : amphitheatre) เป็นสถานที่เปิดโล่งที่ใช้สำหรับความบันเทิง การแสดง และกีฬา คำนี้มาจาก ภาษากรีกโบราณ ("amphitheatron") จาก ("amphi") แปลว่า "ทั้งสองด้าน" หรือ "รอบ ๆ" และ ("théātron") แปลว่า "สถานที่สำหรับชม"
โรงละครกรีกโบราณโดยทั่วไปจะสร้างขึ้นบนเนินเขาและมีการออกแบบเป็นรูปครึ่งวงกลม อัฒจันทร์แบบกรีกโบราณแห่งแรกอาจสร้างขึ้นที่เมืองปอมเปอีเมื่อประมาณ 70 ปีก่อนคริสตกาล อัฒจันทร์สมัยโรมันโบราณมีผังเป็นรูปวงรีหรือวงกลม โดยมีที่นั่งเป็นชั้น ๆ ล้อมรอบพื้นที่การแสดงตรงกลาง เหมือนสนามกีฬากลางแจ้งในยุคใหม่
ผับ

ผับ (ย่อมาจาก public house) คือ สถานประกอบการด้านเครื่องดื่มของหลายประเทศ โดยได้รับอนุญาตให้เสิร์ฟเครื่องดื่มแอลกอฮอล์ เพื่อบริโภคภายในสถานที่ คำนี้ปรากฏครั้งแรกในอังกฤษในช่วงปลายศตวรรษที่ 17 เพื่อแยกความแตกต่างระหว่างบ้านส่วนบุคคลกับสถานที่เปิดสาธรณะอย่าง ร้านขายเหล้า ทาเวิร์น และโรงเตี๊ยม ปัจจุบันยังไม่มีคำจำกัดความที่แน่ชัด แต่แคมเปญฟอร์รีลเอล (Campaign for Real Ale) ระบุว่าผับควรมีลักษณะ 4 ประการดังนี้:
ประวัติศาสตร์ของผับสามารถสืบย้อนได้ถึงทาเวิร์นในบริเตนสมัยโรมัน จนถึงยุคโรงเตี๊ยมแองโกล-แซกซอน จนกระทั่งต้นศตวรรษที่ 19 ผับดังเช่นในปัจจุบันจึงเริ่มปรากฏขึ้นเป็นครั้งแรก รูปแบบดังกล่าวได้รับความนิยมในประเทศและภูมิภาคต่าง ๆ ที่ได้รับอิทธิพลจากอังกฤษ โดยผับยังคงถือเป็นส่วนสำคัญของวัฒนธรรม ในสถานที่หลายแห่ง โดยเฉพาะในหมู่บ้าน ผับถือเป็นจุดศูนย์กลางของชุมชนท้องถิ่น ในอนุทินในศตวรรษที่ 17 ของซามูเอล พีพส์ ได้บรรยายผับเป็น "หัวใจของอังกฤษ"
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดเลย พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองเลย, อำเภอเชียงคาน, อำเภอท่าลี่, อำเภอภูเรือ, อำเภอด่านซ้าย, อำเภอนาแห้ว และกิ่งอำเภอภูหลวง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอวังสะพุง, อำเภอปากชม, อำเภอภูกระดึง, กิ่งอำเภอผาขาว และกิ่งอำเภอนาด้วง
กลุ่มภาษาบันตู

กลุ่มภาษาบันตู  เป็นตระกูลภาษาประมาณ 600 ภาษาที่มีกลุ่มผู้พูดคือกลุ่มชนบันตูในแอฟริกากลาง แอฟริกาใต้ และแอฟริกาตะวันออกเฉียงใต้
จำนวนภาษาของกลุ่มภาษามีทั้งหมดประมาณอยู่ระหว่าง 440 ถึง 680 ภาษาที่แตกต่างกัน ขึ้นอยู่กับคำจำกัดความของ "ภาษา" กับ "ภาษาย่อย" ภาษากลุ่มบันตูหลายภาษายืมคำจากกันและกัน และบางคำก็สามารถเข้าใจซึ่งกันและกันได้ ภาษาบางภาษามีผู้พูดเพียงไม่กี่คน เช่น ใน ค.ศ. 2007 คาดว่าภาษาคับวามีผู้พูดเพียง 8,500 คนเท่านั้น แต่ได้รับการประเมินว่าเป็นภาษาแยกต่างหากจากภาษาอื่น
คาดว่าจำนวนผู้พูดในภาษากลุ่มบันตูทั้งหมดจะอยู่ที่ประมาณ 350 ล้านคนใน ค.ศ. 2015 (ประมาณร้อยละ 30 ของประชากรในแอฟริกา หรือร้อยละ 5 ของประชากรโลก)
หัวใจโอบไอรัก

หัวใจโอบไอรัก  หรือ มนต์รักเกาะเชจู เป็นละครโทรทัศน์เกาหลีใต้ ปี 2015 นำแสดงโดยคัง โซ-รา และยู ย็อน-ซ็อก เขียนบทโดยพี่น้องตระกูลฮงซึ่งเป็นการดัดแปลงจากนิทานเรื่อง "มดกับตั๊กแตน" ออกอากาศทางช่องเอ็มบีซี ตั้งแต่วันที่ 13 พฤษภาคม ถึง 2 กรกฎาคม ค.ศ. 2015 ทุกวันพุธและพฤหัสบดี เวลา 22:00 น. จำนวน 16 ตอน
เนื้อเรื่อง.
อี จ็อง-จูต้องดิ้นรนและทำงานหนักมาตลอดชีวิตทำให้เธอหงุดหงิดอยู่ตลอดเวลา ในช่วง 7 ปีที่เธอทำงานเป็นพนักงานธุรการให้กับบริษัทเสื้อผ้าแห่งหนึ่งในกรุงโซลเธอไม่เคยขาดงานแม้แต่วันเดียว แต่สิ่งนั้นทำให้สูญเสียทั้งงาน บ้าน และแฟนหนุ่มของเธอ ดังนั้นเธอจึงออกเดินทางเพื่อเริ่มต้นชีวิตใหม่ในเกาะเชจู
ที่นั่นเธอได้พบกับแพ็ก ก็อน-อู เชฟและเจ้าของร้านอาหาร "Warm and Cozy" จ็อง-จูเคยพบกับก็อน-อูเมื่อตอนวันเกิดอายุครบ 19 ปีของพวกเขา และเข้าใจผิดว่าพวกเขาเป็นฝาแฝด ในตอนแรกจ็อง-จูเข้าใจผิดคิดว่าเขาเป็นนักต้มตุ๋น ก็อน-อูเป็นคนสบาย ๆ ที่มาจากครอบครัวที่ร่ำรวย ซึ่งเขาทำแต่สิ่งที่เขาอยากทำ เช่น เปิดร้านอาหารบนเกาะเชจู เพียงเพราะนั่นเป็นที่ที่เขาได้พบกับรักแรกของเขา จ็อง-จูและก็อน-อูปะทะกันด้วยบุคลิกภาพ คารม และฐานะที่แตกต่างกัน จากนั้นก็ค่อย ๆ ตกหลุมรักกัน
 อายุ 29 ปี เธอทำงานในบริษัทชุดชั้นในที่โซลมา 7 ปี เมื่อเธอสูญเสียงาน แฟน และอพาร์ทเมนท์ เธอจึงย้ายไปอยู่ที่เมืองโซรังบนเกาะเชจูเพื่อเริ่มต้นชีวิตใหม่
 อายุ 29 ปี ลูกคนเล็กของครอบครัวที่ร่ำรวย พี่ของเขามีพ่อคนละคนและเขาได้รับการสนับสนุนจากพี่ชายของเขา เขาเปิดร้านอาหาร "Warm and Cozy" ในเมืองโซรังเพื่อสร้างความประทับใจให้กับรักแรกของเขา เขาเป็นเชฟที่เก่งแต่ขี้เกียจ ทำงานเพื่อความสนุกเท่านั้น
ติง เฟิง

ติง เฟิง  เป็นขุนพลของรัฐง่อก๊กในยุคสามก๊กของจีน เป็นน้องชายของเตงฮอง
ประวัติ.
ติง เฟิงเป็นชาวอำเภอตันฉอง ("อานเฟิงเซี่ยน") เมืองโลกั๋ง ("หลูเจียงจฺวิ้น") ซึ่งอยู่ในอำเภอกู้ฉื่อ มณฑลเหอหนานในปัจจุบัน ติง เฟิงเป็นน้องชายของเตงฮอง (丁奉 "ติง เฟิ่ง") ขุนพลที่มีชื่อเสียงรัฐง่อก๊ก
ในช่วงระหว่างวันที่ 18 พฤศจิกายนถึง 17 ธันวาคม ค.ศ. 263 รัฐวุยก๊กซึ่งเป็นรัฐอริของรัฐง่อก๊กยกทัพบุกรัฐจ๊กก๊กที่เป็นรัฐพันธมิตรของง่อก๊กในเดือน 10 ของศักราชหย่งอาน (永安) ปีที่ 6 (ค.ศ. 263) จ๊กก๊กจึงติดต่อกับง่อก๊กเพื่อขอให้ยกมาช่วยเหลือ ต่อมาในวันที่ 8 มกราคม ค.ศ. 264 ซุนฮิวจักรพรรดิแห่งง่อก๊กจึงมีรับสั่งให้นายทหารห้านายนำกองกำลังสามกองแยกกันเข้าไปโจมตีอาณาเขตของวุยก๊ก โดยหวังจะเบี่ยงเบนความสนใจของวุยก๊กออกจากจ๊กก๊ก เตงฮองเข้าโจมตีฉิวฉุน (壽春 "โช่วชุน"; ปัจจุบันคืออำเภอโช่ว มณฑลอานฮุย) หลิว ผิง (留平) และชือ จี (施績) เข้าโจมตีลำกุ๋น (南郡 "หนานจฺวิ้น"; อยู่บริเวณนครจิงโจว มณฑลหูเป่ย์ในปัจจุบัน) ติง เฟิงและซุนฮี (孫異 "ซุน อี้")เข้าโจมตีอาณาเขตของวุยก๊กตลอดตอนกลางของแม่น้ำไกซุย (沔水 "เหมียนฉุ่ย") หลังจากเล่าเสี้ยนจักรพรรดิแห่งจ๊กก๊กยอมจำนนต่อทัพวุยก๊ก ทัพง่อก๊กจึงถอนทัพกลับ
ติง เฟิงขึ้นมามีตำแหน่งสูงสุดเป็นขุนพลหลัง (後將軍 "โฮ่วเจียงจฺวิน") และเสียชีวิตก่อนเตงฮองพี่ชาย (เตงฮองเสียชีวิตในปี ค.ศ. 271)
บีดับเบิลยูเอฟ ซูเปอร์ซีรีส์ไฟนัลส์

บีดับเบิลยูเอฟ ซูเปอร์ซีรีส์ไฟนัลส์  เป็นการแข่งขันแบดมินตันประจำปีที่จัดขึ้นในช่วงปลายปี โดยผู้เล่นที่มีคะแนนสูงสุดจากการแข่งขันของบีดับเบิลยูเอฟ ซูเปอร์ซีรีส์ทั้ง 12 รายการในปฏิทินการแข่งขันปีนั้น ผู้เข้าร่วมจะแข่งขันเพื่อชิงเงินรางวัลรวมอย่างน้อย 1,000,000 ดอลลาร์สหรัฐ ซึ่งถูกแทนที่ด้วย บีดับเบิลยูเอฟ เวิลด์ทัวร์ไฟนัลส์ ในปี ค.ศ. 2018
ประวัติ.
การแข่งขันซูเปอร์ซีรีส์ไฟนัลส์ถูกยกเลิกในปี ค.ศ. 2007 เนื่องจากไม่มีผู้สนับสนุนสำหรับการแข่งขันครั้งนี้ การแข่งขันในปี ค.ศ. 2008 ซึ่งในขณะนั้นเรียกว่า บีดับเบิลยูเอฟ ซูเปอร์ซีรีส์มาสเตอส์ไฟนัลส์ 2008  เป็นการแข่งขันครั้งแรกและจัดขึ้นที่เมืองโกตากีนาบาลู รัฐซาบะฮ์ ประเทศมาเลเซีย ระหว่างวันที่ 18 ถึง 21 ธันวาคม ค.ศ. 2008
มีเพียงแปดอันดับแรกจากอันดับซูเปอร์ซีรีส์หลังจากการแข่งขันซูเปอร์ซีรีส์รายการสุดท้ายตามที่ประกาศโดยสหพันธ์แบดมินตันโลกเท่านั้นที่มีสิทธิ์เข้าร่วม อย่างไรก็ตาม สมาคมสมาชิกแต่ละแห่งมีสิทธิ์เข้าร่วมได้เพียงสองรายการเท่านั้น ในการแข่งขันผู้เล่นหรือคู่แปดคนจะถูกแบ่งออกเป็นสองกลุ่ม กลุ่มละสี่คน โดยผู้เล่นหรือคู่สองอันดับแรกจะได้ผ่านเข้าสู่รอบรองชนะเลิศ
สำหรับรอบสุดท้ายในปี ค.ศ. 2010 การแข่งขันจัดขึ้นในเดือนมกราคม ค.ศ. 2011 ในปี ค.ศ. 2014 เงินรางวัลรวมเพิ่มขึ้นเป็น 1 ล้านดอลลาร์สหรัฐ ดูไบ สหรัฐอาหรับเอมิเรตส์ เป็นสถานที่จัดการแข่งขันซูเปอร์ซีรีส์ไฟนัลส์ จนถึงปี ค.ศ. 2017 อันเป็นผลจากความร่วมมือของสหพันธ์แบดมินตันโลก
ไลฟ์ เอ็กซ์เพรส

ไลฟ์ เอ็กซ์เพรส  เป็นแฟรนไชส์ร้านสะดวกซื้อที่ก่อตั้งโดย บริษัท ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น จำกัด ในเครือเจริญโภคภัณฑ์ เปิดตัวเมื่อวันที่ 6 กุมภาพันธ์ พ.ศ. 2568 และเปิดให้บริการสาขาแรกที่แม็คโคร สาขาหางดง จังหวัดเชียงใหม่ เมื่อวันที่ 27 กุมภาพันธ์ พ.ศ. 2568
ประวัติ.
เมื่อวันที่ 6 พฤศจิกายน พ.ศ. 2567 ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น (ซีพีเอฟซี) ได้ประกาศความร่วมมือกับพันธมิตรต่าง ๆ ทั้งในเครือเจริญโภคภัณฑ์ ได้แก่ บริษัท ซีพี แอ็กซ์ตร้า จำกัด (มหาชน) ผู้บริหารศูนย์ค้าส่ง แม็คโคร และร้านค้าปลีกขนาดใหญ่ โลตัส ในประเทศไทย, บริษัท ซีพี ออลล์ จำกัด (มหาชน) ผู้บริหารร้านสะดวกซื้อ เซเว่น อีเลฟเว่น ในประเทศไทย และบริษัท ทรู คอร์ปอเรชั่น จำกัด (มหาชน) รวมถึงบริษัทค้าปลีกระดับโลกอีก 2 แห่ง คือ อิเกีย และ ดีแคทลอน เพื่อเตรียมเปิดตัวร้านสะดวกซื้อรูปแบบใหม่ที่นิยามไว้เป็น "ร้านสะดวกซื้อแห่งอนาคต" (Future Convenience Store) โดยออกแบบให้ตอบโจทย์ความต้องการของชุมชนต่าง ๆ ที่อยู่นอกกรุงเทพมหานครเป็นหลัก เน้นรูปแบบการดำเนินชีวิตของลูกค้า และวัฒนธรรมของแต่ละชุมชน โดยใช้พื้นที่ของแม็คโคร สาขาหางดง จังหวัดเชียงใหม่ เป็นสาขาต้นแบบ ซึ่งวางกำหนดเปิดให้บริการในเบื้องต้นไว้ในเดือนมีนาคม พ.ศ. 2568 ก่อนขยายไปยังพื้นที่อื่น ๆ ทั่วประเทศภายในระยะเวลา 3-5 ปี
ต่อมาเมื่อวันที่ 6 กุมภาพันธ์ พ.ศ. 2568 ซีพีเอฟซีได้ประกาศเปิดตัวแฟรนไชส์ร้านสะดวกซื้อดังกล่าวในชื่อว่า ไลฟ์ เอ็กซ์เพรส (Life Xpress) ซึ่งใช้ตราเดียวกับศูนย์การค้า ทรู ดิจิทัล พาร์ค ไลฟ์ ที่ซีพีเอฟซีรับโอนสิทธิ์การบริหารจากแมกโนเลีย ควอลิตี้ ดีเวล็อปเม้นต์ คอร์ปอเรชั่น มาก่อนหน้านี้ พร้อมทั้งขยับวันเปิดให้บริการไลฟ์ เอ็กซ์เพรส สาขาแรกที่แม็คโคร สาขาหางดง ขึ้นมาเร็วขึ้นเล็กน้อย เป็นวันที่ 27 กุมภาพันธ์ พ.ศ. 2568
สินค้าและบริการ.
ไลฟ์ เอ็กซ์เพรส มีลักษณะเป็นร้านสะดวกซื้อขนาดกลางคล้ายกับร้านขายสินค้าจากโรงงาน (Outlet) ซึ่งทำให้สามารถขยายสาขาและหาทำเลได้ง่ายกว่าร้านค้าขนาดใหญ่ โดยเน้นจำหน่ายสินค้าหลากหลายรูปแบบ เช่น สินค้าอุปโภคบริโภค อุปกรณ์กีฬา และเครื่องเรือน ซึ่งตอบโจทย์รูปแบบการดำเนินชีวิตของลูกค้าทุกกลุ่มอย่างครบวงจร ภายใต้แนวคิด "ไลฟ์" ประกอบด้วย การใช้ชีวิต (Live), การกิน (Eat), การออกกำลังกาย (Play), และการเชื่อมต่อ (Connect) และมีร้านค้าและบริการที่แตกต่างกันในแต่ละสาขา เพื่อให้สอดคล้องกับความต้องการของลูกค้าในแต่ละพื้นที่ โดยมีร้านค้าหลักในทุก ๆ สาขา ดังนี้
คาตานูกิ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คาตานูกิ (; โรมาจิ: "katanuki") เป็นกิจกรรมที่จัดขึ้นโดยทั่วไปในเทศกาลญี่ปุ่น โดยเป็นการแกะขนมหวานสีสดใสที่ทำจากแป้งหรือน้ำตาล โดยใช้เข็มหรือไม้จิ้มฟันแกะเป็นรูปสัตว์ รูปดาว รูปดอกซากูระ หรือรูปอื่น ๆ ผู้ที่สามารถแกะขนมออกมาเป็นรูปได้จะได้รับรางวัล
มุฮัมมัด อัลบะชีร

มุฮัมหมัด อัลบะชีร (born 1984) เป็นนักการเมืองและวิศวกรชาวซีเรีย ที่ดำรงตำแหน่งนายกรัฐมนตรีคนที่ 70 ของซีเรียในปัจจุบัน ตั้งแต่วันที่ 10 ธันวาคม 2024 เขาเป็นผู้นำรัฐบาลเปลี่ยนผ่านซีเรีย ซึ่งก่อตั้งขึ้นหลังจากการล่มสลายของระบอบอัลอะซัด และรับตำแหน่งต่อจากมุฮัมมัด ฆอซี อัลญะลาลี อัลบะชีรยังเคยดำรงตำแหน่งนายกรัฐมนตรีคนที่ห้าของรัฐบาลแห่งความรอดพ้นซีเรีย ซึ่งเป็นฝ่ายบริหารพลเรือนของกลุ่มฮัยอะฮ์ตะห์รีรุชชาม (HTS) 
ชีวิตช่วงต้นและการศึกษา.
อัลบะชีรเกิดในปี 1984 ที่หมู่บ้านมาชูน ในภูมิภาค Jabal Zawiya ในเขตผู้ว่าการอิดลิบ เขาสำเร็จการศึกษาระดับปริญญาตรีสาขาวิศวกรรมไฟฟ้าจากมหาวิทยาลัยอะเลปโปในปี ค.ศ. 2007 ภายในปี ค.ศ. 2012 อัลบะชีรได้กลายเป็นหัวหน้าแผนกเครื่องมือวัดความแม่นยำที่โรงงานก๊าซของบริษัทก๊าซแห่งหนึ่งในซีเรีย หลังจากเกิดสงครามกลางเมืองซีเรีย เขาได้เป็นผู้อำนวยการสถาบันการศึกษาอัลอะมัล ซึ่งให้การศึกษาแก่เด็กที่ได้รับผลกระทบจากสงคราม ต่อมาในปี ค.ศ. 2020 เขาได้รับปริญญาด้านชารีอะฮ์และกฎหมายจากมหาวิทยาลัยอิดลิบ ควบคู่กับใบรับรองด้านการบริหารองค์กรและการจัดการโครงการ 
บทบาททางการเมือง.
ก่อนที่จะได้รับการแต่งตั้งเป็นรัฐมนตรี อัลบะชีรเคยดำรงตำแหน่งผู้อำนวยการฝ่ายการศึกษาอิสลามของรัฐบาลแห่งความรอดพ้นซีเรียเป็นเวลาสองปีครึ่ง หลังจากนั้น เขาได้ดำรงตำแหน่งรองผู้อำนวยการ และต่อมาเป็นผู้อำนวยการฝ่ายกิจการสมาคมที่กระทรวงการพัฒนาและกิจการด้านมนุษยธรรม ระหว่างปี ค.ศ. 2022 ถึง 2023 อัลบะชีรดำรงตำแหน่งรัฐมนตรีว่าการกระทรวงการพัฒนาและกิจการด้านมนุษยธรรมในคณะรัฐมนตรีอะลี เคดะฮ์ 
นายกรัฐมนตรีของรัฐบาลแห่งความรอดพ้นซีเรีย.
เมื่อวันที่ 13 มกราคม ค.ศ. 2024, สภาชูรอของรัฐบาลแห่งความรอดพ้นซีเรียได้ลงมติเลือกอัลบะชีรให้ดำรงตำแหน่งนายกรัฐมนตรี นโยบายของเขามุ่งเน้นไปที่การพัฒนารัฐบาลอิเล็กทรอนิกส์ และเริ่มเปิดการปรึกษาหารือเพื่อขยายแผนการแบ่งเขตของเมืองอิดลิบ เมื่อวันที่ 5 มีนาคม ค.ศ. 2024 ท่ามกลางการประท้วงต่อต้านกลุ่ม HTS ในอิดลิบและการเริ่มต้นของเดือนเราะมะฎอน อัลบะชีรได้ลงนามในคำสั่งพระราชบัญญัติให้การอภัยโทษแก่ผู้ต้องขังที่ไม่ได้รับการตัดสินว่ามีความผิดในคดีอาชญากรรมร้ายแรง. 
ในปลายเดือนพฤศจิกายน 2024 กลุ่มพันธมิตรนำโดยกลุ่ม HTS ซึ่งได้รับการสนับสนุนจากตุรกี ได้เริ่มการโจมตีทางตะวันตกเฉียงเหนือของประเทศ ซึ่งส่งผลให้สามารถยึดเมืองอะเลปโปได้และขยายขอบเขตพื้นที่ควบคุมของรัฐบาลแห่งความรอดพ้นซีเรีย ในการแถลงข่าว อัล-บาชีร์กล่าวว่า การโจมตีครั้งนี้เกิดขึ้นเพื่อตอบโต้การทำร้ายประชาชนของกองทัพซีเรีย ซึ่งเขากล่าวว่าเป็นสาเหตุที่ทำให้ประชาชน "หลายหมื่นคน" ต้องหนีออกจากพื้นที่
นายกรัฐมนตรีซีเรีย.
ในวันที่ 9 ธันวาคม 2024 หลังจากการล่มสลายของระบอบอัลอะซัด อัลบะชีรได้รับมอบหมายให้จัดตั้งรัฐบาลเปลี่ยนผ่านหลังจากการประชุมกับผู้นำกลุ่ม HTS อะห์มัด อัชชะเราะอ์ และ มุฮัมมัด ฆอซี อัลญะลาลี นายกรัฐมนตรีในขณะนั้น เพื่อประสานงานในการถ่ายโอนอำนาจ ในวันถัดมา เขาได้รับการแต่งตั้งให้เป็นนายกรัฐมนตรีของรัฐบาลเปลี่ยนผ่านจนถึงวันที่ 1 มีนาคม 2025ในคำแถลงทางโทรทัศน์ อัลบะชีรประกาศว่า เจ้าหน้าที่จากรัฐบาลแห่งความรอดพ้นซีเรียได้พบกับตัวแทนจากรัฐบาลเดิมเพื่อประสานงานในการถ่ายโอนอำนาจ และคณะรัฐมนตรีจากรัฐบาลแห่งความรอดพ้นซีเรียจะรับหน้าที่ในตำแหน่งที่เกี่ยวข้องในรัฐบาลเปลี่ยนผ่าน.
รัดยาร์ด คิปลิง (เรือ)

รัดยาร์ด คิปลิง  เป็นอดีตเรือลากอวนไอน้ำอังกฤษที่เริ่มเดินเรือเมื่อ ค.ศ. 1920 โดยใช้ในการประมงนอกชายฝั่งของบริเตนใหญ่และไอร์แลนด์เป็นเวลาเกือบ 20 ปี เมื่อวันที่ 16 กันยายน ค.ศ. 1939 ไม่นานหลังเกิดสงครามโลกครั้งที่สอง เรือลากอวนถูกยึดโดยเรือดำน้ำเยอรมัน "อู-27" ที่ทางตะวันตกของเกาะแคลร์ 40 ไมล์ (64 กม.) หลังจากนำอาหาร อุปกรณ์ และลูกเรือออกจากเรือแล้ว พวกเยอรมันก็จมเรือโดยใช้ระเบิดทำลายเรือ หลายชั่วโมงต่อมา ลูกเรือของ "รัดยาร์ด คิปลิง" ก็ถูกปล่อยลงน้ำพร้อมเรือชูชีพซึ่งห่างจากชายฝั่งไอร์แลนด์ 5 ไมล์ทะเล (9.3 กม.) ในที่สุดพวกเขาก็ได้นำเรือชูชีพมาขึ้นบกที่คิลลีเบกส์
"รัดยาร์ด คิปลิง" เป็นเรือสินค้าลำที่ 27, เรือสินค้าอังกฤษลำที่ 26 และเรือลากอวนอังกฤษลำที่สอง ที่ถูกจมโดยเรืออูของเยอรมันในสงครามโลกครั้งที่สอง
การก่อสร้างและออกแบบ.
"รัดยาร์ด คิปลิง" สร้างโดยบริษัทต่อเรือ โคแครนแอนด์ซันส์ จำกัด ในเมืองเซลบี และถูกปล่อยลงน้ำจากอู่ต่อเรือหมายเลข 686 เมื่อวันที่ 11 พฤศจิกายน ค.ศ. 1920 ตั้งชื่อเรือ "รัดยาร์ด คิปลิง" โดยบริษัท นิววิงตันสตรีมทรอว์ลิง จำกัด ซึ่งเป็นเจ้าของเรือ และได้รับการจดทะเบียนในท่าเรือฮัลล์เมื่อวันที่ 4 กุมภาพันธ์ ค.ศ. 1921 และสร้างเสร็จในช่วงปลายเดือนเดียวกัน หมายเลขทางการของเรือคือ 144068 เรือมีระวางบรรทุกสุทธิ 140 ตันและระวางบรรทุกรวม 333 ตัน เรือลากอวนมีความยาวจากหัวเรือถึงท้ายเรือ 138.8 ฟุต (42.3 ม.) กินน้ำลึก 12.9 ฟุต (3.9 ม.) และกว้าง 23.7 ฟุต (7.2 ม.) เครื่องยนต์เป็น ที.3-กระบอกสูบ จากบริษัท ซี.ดี.โฮล์มส์แอนด์โค จำกัด ในเมืองฮัลล์เช่นกัน
ประวัติการเดินเรือ.
ช่วงแรก.
หลังจากสร้างเสร็จและลงทะเบียนแล้ว เรือ "รัดยาร์ด คิปลิง" ก็เริ่มออกหาปลาในบริเวณชายฝั่งของไอร์แลนด์และบริเตนใหญ่ เรือถูกขายให้กับ บริษัท ซันสตรีมทรอว์ลิง จำกัด ในเดือนพฤษภาคม ค.ศ. 1934 เมื่อวันที่ 10 พฤษภาคม เลขทะเบียนของเรือที่จดไว้ที่ฮัลล์หมดอายุ และเมื่อวันที่ 16 พฤษภาคม เรือได้รับการจดทะเบียนในเมืองท่าฟลีตวูดของอังกฤษ ซึ่งเป็นที่ตั้งของเจ้าของใหม่ "รัดยาร์ด คิปลิง" ยังคงอยู่กับ บริษัท ซันสตรีมทรอว์ลิง จำกัด ตลอดช่วงเวลาที่เหลือของเรือ
การอับปาง.
เมื่อวันที่ 16 กันยายน ค.ศ. 1939 "รัดยาร์ด คิปลิง" ออกจากฟลีตวูดเพื่อไปหาปลาตามปกติในพื้นที่นอกชายฝั่งตะวันตกของไอร์แลนด์ เรือลากอวนซึ่งอยู่ภายใต้การบังคับบัญชาของกัปตัน ชาร์ลส์ รอบินสัน พร้อมลูกเรือ 12 คน อยู่ห่างจากเมืองโดเนกัลของไอร์แลนด์ไปทางตะวันตกประมาณ 100 ไมล์ทะเล (190 กม.) เมื่อ "อู-27" แล่นเข้ามาใกล้และสั่งให้พวกเขาจอดเข้าเทียบเรือดำน้ำและยอมมอบตัว จากนั้นลูกเรือชาวเยอรมันก็นำอาหารของเรือ "รัดยาร์ด คิปลิง" ได้แก่ น้ำตาล ขนมปัง และปลา ตลอดจนวิทยุไร้สายของเรือลากอวน และส่งต่อให้กับเรืออู จากนั้นมีการวางระเบิดตั้งเวลาไว้ที่เรือลากอวน และสามนาทีต่อมา เวลา 15:53 น. เรือลากอวนก็ระเบิดและจมลง
ขณะโจมตีเรือลากอวน ชาวเยอรมันก็พาลูกเรือของ "รัดยาร์ด คิปลิง" ขึ้นเรือและให้อาหารและเสื้อผ้ากันหนาวแก่พวกเขา แปดชั่วโมงต่อมา ในช่วงเช้าของวันที่ 17 กันยายน ชาวเยอรมันอนุญาตให้ลูกเรือของ "รัดยาร์ด คิปลิง" กลับขึ้นเรือชูชีพและปล่อยพวกเขาทิ้งไว้ห่างจากเมืองท่าโดเนกัลไปทางตะวันตกประมาณ 5 ไมล์ (8.0 กม.) ต่อมา ลูกเรือก็ขึ้นฝั่งที่ทางทิศตะวันตกของเมืองคิลลีเบกส์ "รัดยาร์ด คิปลิง" เป็นเรือสินค้าลำที่ 27 (เรือสินค้าอังกฤษลำที่ 26) และเรือลากอวนอังกฤษลำที่สอง ที่ถูกจมโดยเรืออูของเยอรมันในสงครามโลกครั้งที่สอง
เทอร์คอยส์

เทอร์คอยส์  เป็นแร่ทึบแสง สีน้ำเงินออกเขียว ที่เป็นไฮดรัสฟอสเฟตของ ทองแดงและอะลูมิเนียม โดยมีสูตรเคมี เป็นอัญมณีที่หายากและมีค่าเมื่ออยู่ในเกรดดี และถือว่าเป็นอัญมณี มาหลายพันปีเนื่องจากสีสันของแร่
เช่นเดียวกับอัญมณีทึบแสงชนิดอื่น ๆ ส่วนใหญ่ เทอร์คอยส์มีมูลค่าลดน้อยลงเนื่องจากมีการนำการปรับปรุงคุณภาพ ทำเลียนแบบ และวัสดุสังเคราะห์เข้ามาสู่ตลาด สีฟ้าไข่นกโรบินหรือสีฟ้าท้องฟ้า ของเทอร์คอยส์เปอร์เซีย ที่ขุดได้ใกล้กับเมืองนีชอบูร์ ในปัจจุบันของประเทศอิหร่าน ถูกนำมาใช้เป็นข้อมูลอ้างอิงในการประเมินคุณภาพของเทอร์คอยส์
ทฤษฎีพหุระบบ

ทฤษฎีพหุระบบ หรือ ทฤษฎีระบบหลายส่วน หรือเรียกอีกอย่างชื่อว่า ทฤษฎีระบบหลายระบบ ซึ่งอ่านว่า ทฤษฎีโพลีซิสเต็ม (Polysystem Theory) เป็นทฤษฎีในศาสตร์การแปลที่กล่าวถึงการใช้ปัจจัยหลายมิติเป็นเครื่องมือในการอธิบายความซับซ้อนของวัฒนธรรมภายในชุมชนเดียวกันและระหว่างชุมชนต่าง ๆ โดยวิเคราะห์ความสัมพันธ์ในวรรณกรรมและภาษา ซึ่งต่อมาได้ขยายขอบเขตไปสู่การวิเคราะห์ระบบทางสังคมและวัฒนธรรมที่ซับซ้อนมากขึ้น
ทฤษฎีพหุระบบได้รับการยอมรับจากนักศึกษาและนักวิชาการด้านวรรณกรรมและวัฒนธรรมทั่วโลก และได้รับความสนใจเป็นพิเศษในสาขาการศึกษาภูมิภาคสแกนดิเนเวีย
ผู้สนับสนุนแนวคิดนี้ที่สำคัญที่สุดคือ นักภาษาศาสตร์ชาวอิสราเอล อิตามาร์ อีเวน-โซฮาร์ ขณะที่นักวิชาการชาวอเมริกัน เอ็ดวิน เกนต์ซเลอร์ ก็เป็นอีกบุคคลสำคัญที่มีส่วนร่วมในการพัฒนามุมมองนี้
การคิดเชิงระบบ

การคิดเชิงระบบ  เป็นวิธีหนึ่งในการทำความเข้าใจความซับซ้อนของโลกโดยการมองโลกในแง่ขององค์รวม และความสัมพันธ์ แทนที่จะแบ่งโลกออกเป็นส่วน ๆ มีการนำแนวคิดนี้มาใช้เป็นวิธีการสำรวจและพัฒนาการดำเนินการที่มีประสิทธิผลในบริบทที่ซับซ้อน ช่วยให้ระบบสามารถเปลี่ยนแปลงได้ การคิดเชิงระบบอาศัยและสนับสนุนทฤษฎีระบบและวิทยาศาสตร์เชิงระบบ
ทฤษฎีระบบ

ทฤษฎีระบบ  เป็นการศึกษาระบบแบบข้ามศาสตร์ เช่น กลุ่มของส่วนประกอบที่เชื่อมโยงกันและพึ่งพากันซึ่งอาจเป็นธรรมชาติหรือประดิษฐ์ขึ้นมาก็ได้ ระบบทุกระบบมีขอบเขตของเหตุผล ซึ่งได้รับอิทธิพลจากบริบท กำหนดโดยโครงสร้าง หน้าที่ และบทบาท และแสดงออกมาผ่านความสัมพันธ์กับระบบอื่น ๆ ระบบจะ "เป็นมากกว่าผลรวมของส่วนประกอบต่าง ๆ" เมื่อแสดงถึงการทำงานร่วมกันหรือพฤติกรรมที่เกิดขึ้น
ทานินดง

ทานินดง (他人丼) หรือ เป็นดมบุริ ที่ทำโดยใส่เนื้อสัตว์อื่น ๆ ที่ไม่ใช่ เนื้อไก่ (เช่น เนื้อวัว หรือ เนื้อหมู) เคี่ยวกับไข่ไก่ โดยอาจใส่ต้นหอม และส่วนผสมอื่น ๆ กินกับข้าวสวย นอกจากนี้ยังมีชื่อเรียกอีกอย่างหนึ่งว่า มามาโกด้ง (継子丼)
คำว่า "ทานิง" แปลว่า "คนอื่น" โดยที่มาของชื่อนี้มาจากการเปรียบเทียบกับโอยาโกดง ซึ่ง "โอยาโกะ" หมายถึง "พ่อแม่และลูก" โดยในขณะที่โอยาโกดงใช้ไก่ทั้งในส่วนของไข่และเนื้อ ซึ่งมีลักษณะคล้ายพ่อแม่และลูก ทานินดงจะใช้ไข่ไก่กับเนื้อของสัตว์ชนิดอื่น จึงถือเป็นคนอื่นคนไกล
ชื่อทานินดงเป็นชื่อที่ใช้ในญี่ปุ่นภาคตะวันตกเป็นหลัก โดยทั่วไปจะใช้เนื้อวัว ส่วนในภูมิภาคคันโตมีการใช้ชื่อเรียกว่า "ไคกาดง" (開化丼) อาจใช้เนื้อหมูหรือเนื้อวัว
บทสนทนา

บทสนทนา (บางครั้งสะกดว่า dialog ในภาษาอังกฤษแบบอเมริกัน)) คือการสนทนา โต้ตอบ ด้วยลายลักษณ์อักษรหรือการพูดระหว่างบุคคลสองคนหรือมากกว่า และเป็นรูปแบบวรรณกรรมและละครที่นำเสนอด้วยการสนทนา ทางด้านปรัชญาหรือคำสอน เกี่ยวข้องกับบทสนทนาแบบโสกราตีสที่พัฒนาโดยเพลโต ในโลกตะวันตก แต่ก็มีรากเหง้าในวรรณกรรมอินเดียและขนบธรรมเนียมอื่น ๆ เช่นกัน
นิสัย

นิสัย คือ พฤติกรรมที่เกิดขึ้นซ้ำ ๆ เป็นประจำและมีแนวโน้มที่จะเกิดขึ้นโดยไม่รู้ตัว
บทความในวารสาร "American Journal of Psychology" ปี 1903 ได้ให้คำจำกัดความของ "นิสัย จากมุมมองทางจิตวิทยา [เป็น] วิธีคิด อย่างเต็มใจ หรือความรู้สึกที่ค่อนข้างตายตัว ซึ่งได้มาจากประสบการณ์ทางจิตที่เกิดขึ้นซ้ำ ๆ กันก่อนหน้านี้" ผู้ปฏิบัติเป็นนิสัยไม่ได้สังเกตุพฤติกรรมของตัวเอง เนื่องจากบุคคลนั้นไม่จำเป็นต้องวิเคราะห์ตัวเองเมื่อทำภารกิจประจำวัน นิสัยบางอย่างก็เกิดขึ้นตามแรงกดดัน การศึกษาทางด้านนี้เมื่อปี 2002 โดยนักวิจัยนิสัย เวนดี วูด และเพื่อนร่วมงานของเธอพบว่าพฤติกรรมประจำวันประมาณ 43% เกิดขึ้นเป็นนิสัย พฤติกรรมใหม่จะเป็นเรื่องอัตโนมัติได้โดยผ่านกระบวนการสร้างนิสัย นิสัยเก่า ๆ จะเลิกยากและนิสัยใหม่ก็เกิดขึ้นยากเนื่องจากรูปแบบพฤติกรรมที่มนุษย์ทำซ้ำ ๆ จะถูกฝังอยู่ใน วิถีประสาท แต่ก็เป็นไปได้ที่จะสร้างนิสัยใหม่ได้ผ่านการทำซ้ำ ๆ
จิรันธนิน ตรัยรัตนยนต์

จิรันธนิน ตรัยรัตนยนต์ (เกิด 15 มิถุนายน พ.ศ. 2540) เป็นนักแสดงชายชาวไทย ในปี พ.ศ. 2565 เขาประเดิมงานแสดงในบท ปริ๊นซ์ ในละครซีรีส์แนวดราม่าเรื่องขั้วฟ้าของผม
ประวัติ.
จิรันธนิน ตรัยรัตนยนต์ มีชื่อเล่นว่า มาร์ค เกิดเมื่อวันที่ 15 มิถุนายน พ.ศ. 2540 จบการศึกษาระดับชั้นมัธยมศึกษาจากโรงเรียนสารสาสน์วิเทศ สายไหม ระดับปริญญาตรีจากคณะวิศวกรรมศาสตร์ มหาวิทยาลัยธรรมศาสตร์ เคยได้รับการคัดเลือกเป็น TU Sexy Boy ของทางมหาวิทยาลัย 
เข้าสู่วงการ.
จิรันธนินเข้าสู่วงการจากรับบท ปริ๊นซ์ นักแสดงสมทบในละครซีรีส์เรื่องแล้วแต่ดาว เมื่อปี พ.ศ. 2565 ก่อนที่ในปีเดียวกัน เขาจะได้กลับมารับบท ปริ๊นซ์ อีกครั้งในฐานะนักแสดงหลักของละครซีรีส์เรื่องขั้วฟ้าของผม ในปี พ.ศ. 2566 เขาเป็นนักแสดงรับเชิญในละครซีรีส์เรื่องพิพิธภัณฑ์รัตติกาลโดยรับบทเป็น โฟน ตามมาด้วยละครซีรีส์เรื่อง Cherry Magic 30 ยังซิง โดยรับบทเป็น มิน หนุ่มไรเดอร์ส่งของ จิตใจดีน่ารัก ในปี พ.ศ. 2567 เขามีผลงานละครซีรีส์ทั้งหมด 2 เรื่องคือ มิตรภาพคราบศัตรู ละครโทรทัศน์ที่ดัดแปลงจากละครซีรีส์เกาหลีเรื่องโรงเรียนหัวใจใส โดยรับบทเป็น เคเบิล ตามมาด้วยละครเรื่องสายรหัสเทวดา โดยรับบทเป็น ไวน์ เทวดาสายอาภัพที่ได้น้องชายฝาแฝดของพี่รหัสของตัวเองมาคอยดูแล
เบรสนิตซา (โอร์มอช)

เบรสนิตซา (, ในข้อมูลเก่าเรียกเป็น "Breznica") เป็นที่อยู่อาศัยในเทศบาลโอร์มอช ทางตะวันออกเฉียงเหนือของสโลวีเนีย พื้นที่นี้ตั้งอยู่ในภูมิภาค Styria ตามแบบดั้งเดิม และปัจจุบันรวมเข้าในภูมิภาคเชิงสถิติดราวา
ชื่อ.
ก่อนสงครามโลกครั้งที่สอง หมู่บ้านนี้มีชื่อว่า "Breznica" ซึ่งในภาษาเยอรมันมีชื่อว่า "Wresnitzen"
พอล วอลเตอร์ ฮอเซอร์

พอล วอลเทอร์ เฮาเซอร์ (เกิด 15 ตุลาคม ค.ศ. 1986) เป็นนักแสดงชาวอเมริกัน เขารับบทสมทบในภาพยนตร์เรื่อง "Super Troopers 2" (ค.ศ. 2018), "Beats" (ค.ศ. 2019), "Adam" (ค.ศ. 2020), "Cruella" (ค.ศ. 2021), "Old Dads" (ค.ศ. 2023) และ "Inside Out 2" (ค.ศ. 2024) ในปี ค.ศ. 2019 เฮาเซอร์ได้รับบทนำเป็น ริชาร์ด จูเวลล์ ในภาพยนตร์ดรามาของ คลินต์ อีสต์วูด เรื่อง "Richard Jewell" ซึ่งเป็นบทบาทที่สร้างชื่อเสียงให้เขา เฮาเซอร์ยังรับบทเป็นฆาตกร แลร์รี ฮอลล์ ในมินิซีรีส์เรื่อง "Black Bird" (ค.ศ. 2022) ซึ่งทำให้เขาได้รับรางวัลลูกโลกทองคำและรางวัลไพรม์ไทม์เอมมี
หลี่ ฉิว

หลี่ ฉิว (เสียชีวิต ป. พฤศจิกายน ค.ศ. 263) เป็นขุนพลของรัฐจ๊กก๊กในยุคสามก๊กของจีน 
ประวัติ.
หลี่ ฉิวเป็นชาวอำเภอยฺหวี-ยฺเหวียน (俞元縣 "ยฺหวี-ยฺเหวียนเซี่ยน") เมืองเกียมเหลง (建寧郡 "เจี้ยนหนิงจฺวิ้น") ซึ่งปัจจุบันคือนครเฉิงเจียง มณฑลยูนนาน เป็นหลานลุงของลิอิ๋น (李恢 "หลี่ ฮุย") ขุนพลและขุนนางของรัฐจ๊กก๊ก หลี่ ฉิวดำรงตำแหน่งเป็นผู้บังคับการหน่วยขวาของหน่วยราชองครักษ์ยฺหวี่หลิน (羽林右部督 "ยฺหวี่หลินโย่วปู้ตู") 
ในปี ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก และปรากฏที่อำเภอโปยเสีย (涪縣 "ฝูเซี่ยน"; ในนครเหมียนหยาง มณฑลเสฉวนในปัจจุบัน) หลังจากใช้ทางลัดจากอิมเป๋ง (陰平 "อินผิง"; ปัจจุบันคืออำเภอเหวิน นครหล่งหนาน มณฑลกานซู่) จูกัดเจี๋ยมขุนพลจ๊กก๊กนำทัพจ๊กก๊กมาที่อำเภอโปยเสียเพื่อต้านข้าศึก แต่ล่าถอยมายังอำเภอกิมก๊ก (緜竹 "เหมียนจู๋") หลี่ ฉิวได้ติดตามจูกัดเจี๋ยมมายังอำเภอกิมก๊กและได้รับคำสั่งให้ไปประจำแนวหน้า หลี่ ฉิวเสียชีวิตในที่รบที่กิมก๊ก
นาตาชา ลีโอนน์

นาตาชา เบียงกา ลีโอนน์ เบราน์สไตน์ ("-OHN"; เกิด 4 เมษายน ค.ศ. 1979) เป็นนักแสดง นักแสดงตลก นักเขียน ผู้กำกับ และโปรดิวเซอร์ชาวอเมริกัน เธอเป็นที่รู้จักจากเสียงแหบอันเป็นเอกลักษณ์และบุคลิกที่ดูแข็งแกร่ง เธอได้รับการเสนอชื่อเข้าชิงรางวัลไพรม์ไทม์เอมมี 5 ครั้ง และรางวัลลูกโลกทองคำ 2 ครั้ง
หลังจากเริ่มต้นอาชีพในวัยเด็ก ลีโอนน์มีชื่อเสียงในช่วงปลายคริสต์ทศวรรษ 1990 จากบทบาทในภาพยนตร์เรื่อง "Everyone Says I Love You" (ค.ศ. 1996), "Slums of Beverly Hills" (ค.ศ. 1998), "But I'm a Cheerleader" (ค.ศ. 1999) และ "American Pie" (ค.ศ. 1999) หลังจากปรากฏตัวในภาพยนตร์อิสระหลายเรื่องตลอดคริสต์ทศวรรษ 2000 เธอได้รับการยอมรับในวงกว้างจากบท นิกกี นิโคลส์ ในซีรีส์เรื่อง "Orange Is the New Black" ของเน็ตฟลิกซ์ (ค.ศ. 2013–2019) ผลงานทางโทรทัศน์ของเธอในเวลาต่อมาได้แก่ ซีรีส์เรื่อง "Poker Face" ทาง Peacock (ค.ศ. 2023–ปัจจุบัน) และ "Russian Doll" ทางเน็ตฟลิกซ์ (ค.ศ. 2019–2022) นอกจากการแสดงในเรื่อง "Russian Doll" แล้ว ลีโอนน์ยังเป็นผู้ร่วมสร้าง เขียนบท กำกับ และทำหน้าที่ผู้อำนวยการสร้างบริหารของซีรีส์ดังกล่าว เธอได้รับการจัดอันดับให้เป็นหนึ่งใน 100 บุคคลผู้ทรงอิทธิพลของโลก โดยนิตยสาร "ไทม์" ในปี ค.ศ. 2023
ซาราห์ ไนส์

ซาราห์ ไนลส์  เป็นนักแสดงหญิงชาวอังกฤษที่มีผลงานทั้งในภาพยนตร์ โทรทัศน์ และละครเวที เธอเคยปรากฏตัวในเรื่อง "Mister Eleven" และ "Beautiful People" (2009), "Thorne: Sleepyhead" (2010), "Spotless" (2015), "Catastrophe" (2015–2019), "Trust Me" (2019), "I May Destroy You" และ "Trying" (2020), "Viewpoint" (2021), "Riches" และ "The Sandman" (2022) เธอเป็นที่รู้จักมากที่สุดจากบทบาท ดร. ชารอน ฟีลด์สโตน ในเรื่อง "Ted Lasso" ซึ่งทำให้เธอได้รับการเสนอชื่อเข้าชิงรางวัลเอ็มมีถึงสองครั้ง
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดเลย พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดเลยทั้งจังหวัด
สังคมนิยมประชาธิปไตย

สังคมนิยมประชาธิปไตย เป็นอุดมการณ์ทางการเมืองที่สอดคล้องกับหลักการสังคมนิยมและประชาธิปไตย ซึ่งรวมถึงอุดมการณ์ต่างๆ เช่น คอมมิวนิสต์แบบรัฐสภา ประชาธิปไตยสังคมนิยม สังคมประชาธิปไตย และประชาธิปไตยแบบโซเวียต ซึ่งแนวคิดนี้เคยปรากฏอยู่ในรูปแบบของระบอบโซเวียต (ค.ศ. 1922–1991)นอกจากนี้ยังสามารถหมายถึงระบบการจัดองค์กรของพรรคการเมือง เช่น ลัทธิประชาธิปไตยแบบรวมศูนย์ หรือรูปแบบประชาธิปไตยที่ได้รับการสนับสนุนจากพรรคการเมืองลัทธิมากซ์–เลนิน หรือกลุ่มที่สนับสนุนรัฐพรรคเดียว โดยสหพันธ์สาธารณรัฐสังคมนิยมยูโกสลาเวีย (ค.ศ. 1945–1992) ได้นิยามตนเองว่าเป็นประชาธิปไตยสังคมนิยม เช่นเดียวกับสาธารณรัฐประชาชนบัลแกเรีย (ค.ศ. 1946–1990) และสาธารณรัฐสังคมนิยมโรมาเนีย (ค.ศ. 1947–1989)。
ในทางกลับกัน กลุ่มลัทธิทรอตสกีได้ตีความรูปแบบของสังคมนิยมประชาธิปไตยให้มีความหมายเทียบเท่ากับการมีตัวแทนของพรรคสังคมนิยมหลายพรรค องค์กรสหภาพแรงงาน และการควบคุมการผลิตโดยแรงงานประชาธิปไตยภายในพรรค และการมีส่วนร่วมอย่างกว้างขวางของมวลชนแรงงาน 
ในโลกยุคปัจจุบัน พรรคการเมืองที่ใช้แนวคิดสังคมนิยมประชาธิปไตย ได้แก่ พรรค Socialist Democracy ในออสเตรเลีย บราซิล และไอร์แลนด์ กลุ่ม Socialist Democracy Group ในอังกฤษ พรรค Parti de la Democratie Socialiste ในแคนาดา และพรรค Socialist Democracy Party ในตุรกี ขณะเดียวกัน พรรคคอมมิวนิสต์จีนอ้างว่าดำรงไว้ซึ่งหลักการสังคมนิยมประชาธิปไตย ซึ่ง เหมา เจ๋อตง เคยสนับสนุนแนวคิด “เผด็จการประชาธิปไตยประชาชน” ซึ่งเน้นความสำคัญของเผด็จการชนชั้นกรรมาชีพในกระบวนการประชาธิปไตย ในช่วงการปฏิรูปเศรษฐกิจจีน เติ้ง เสี่ยวผิง กล่าวว่า ประชาธิปไตยเป็นองค์ประกอบที่สำคัญของสังคมนิยม เพราะหากปราศจากประชาธิปไตย ก็จะไม่มีสังคมนิยมและความทันสมัย ภายใต้การนำของสี จิ้นผิง เลขาธิการพรรคคอมมิวนิสต์จีน พรรคยังคงเรียกตนเองว่าเป็นพรรคในรูปแบบสังคมนิยมประชาธิปไตย ซึ่งสภาประชาชนแห่งชาติเป็นผู้คัดเลือกผู้นำของประเทศ
มิตรภาพคราบศัตรู

มิตรภาพคราบศัตรู  เป็นละครโทรทัศน์ไทยแนววัยรุ่น ที่ผลิตโดยจีเอ็มเอ็มทีวี นำแสดงโดยวงศ์รวี นทีธร และหิรัญกฤษฎิ์ ช่างคำ ดัดแปลงจากละครซีรีส์เกาหลีเรื่อง “โรงเรียนหัวใจใส” ออกอากาศทางช่อง จีเอ็มเอ็ม 25 ทุกวันจันทร์และอังคาร เวลา 20.30 น. เริ่มออกอากาศตอนแรกวันที่ 14 ตุลาคม พ.ศ. 2567
เมื่อวันที่ 17 ตุลาคม พ.ศ. 2566 จีเอ็มเอ็มทีวีได้ปล่อยตัวอย่างแรกของละครเรื่องนี้ในงาน "UP&ABOVE" PART1 ซึ่งเป็นงานแถลงข่าวเปิดตัวละครใหม่
เนื้อเรื่อง.
เมื่อโรงเรียนสยามวิชญ์ตกอยู่ในช่วงเวลาที่ยากลำบากเนื่องจากประสบภาวะขาดทุน ปภาดา (สรวงสุดา ลาวัณย์ประเสริฐ) ผู้อำนวยการโรงเรียนจึงได้ตัดสินใจรวมวิทยาเขตอุดรพิทักษ์เข้ากับวิทยาเขตเทพบูรพา นักเรียนจากทั้งสองวิทยาเขตจึงต้องใช้อาคารเรียนเดียวกันตั้งแต่ปีการศึกษาถัดไป อย่างไรก็ตาม มีความขัดแย้งระหว่างนักเรียนของทั้งสองวิทยาเขต เซนต์ (วงศ์รวี นทีธร) หัวหน้าห้อง ม.5/2 เป็นคนไม่สนใจใครและผลการเรียน ในช่วงมัธยมต้น เขายังเคยเป็นหัวหน้าแก๊งนักเลงในโรงเรียนด้วย ตอนนี้เขาได้พบกับ ชิน (หิรัญกฤษฎิ์ ช่างคำ) เพื่อนเก่าผู้มีนิสัยหัวขบถ อารมณ์ร้าย และไม่ยอมใคร แต่ระหว่างทั้งสองกลับเกิดความขัดแย้งกัน ทำให้เกิดสงครามขึ้น ครูแจน (มารีญา พูลเลิศลาภ) และ ครูซุง (ภัทร เอกแสงกุล) ครูประจำชั้นต้องร่วมมือกันหยุดยั้งความขัดแย้ง รวมถึงทำให้ เซนต์ และ ชินกลับมาคืนดีกัน
Fan Meeting & Concert.
High School Frenemy Final EP. FAN MEETING” เมื่อวันอังคารที่ 3 ธันวาคม พ.ศ. 2567 ณ โรงภาพยนตร์สยามภาวลัย Paragon Cineplex ชั้น 6 สยามพารากอน
Chrysomeloidea

<ns>0</ns>
 <revision>
 <timestamp>2025-02-07T07:11:51Z</timestamp>
 <contributor>
 <username>Ahcuna</username>
 </contributor>
 <comment>หน้าใหม่: {{Speciesbox | image = Colorado potato beetle.jpg | image_caption = โคโลราโดโปเตโต้บีเทิล ("Leptinotarsa decemlineata") | taxon = Chrysomeloidea | display_parents = 3 | authority = ปีแยร์ อ็องเดร ลาตร์รัย (Latreille), ค.ศ. 1802 | subdivision_ranks = วงศ์ | subdivision = Cerambycidae - ด...</comment>
 <origin>12133619</origin>
 <model>wikitext</model>
 <format>text/x-wiki</format>
Cerambycidae - ด้วงหนวดยาว
Chrysomelidae - ด้วงใบไม้
Disteniidae
Megalopodidae
Orsodacnidae
Oxypeltidae
Vesperidae
Chrysomeloidea เป็นอันดับสูงของอันดับด้วง ซึ่งมีหลายหมื่นสปีชีส์ วงศ์ที่ใหญ่ที่สุด ได้แก่ Cerambycidae (ด้วงหนวดยาว) ที่มีมากกว่า 35,000 สปีชีส์ และ Chrysomelidae (ด้วงใบไม้) ที่มีมากกว่า 13,000 สปีชีส์
Cleroidea

Cleroidea เป็นอันดับสูงของอันดับด้วงขนาดเล็ก ซึ่งมีมากกว่า 10,000 สปีชีส์ สมาชิกส่วนใหญ่ของกลุ่มนี้มักมีลำตัวค่อนข้างเพรียว บ่อยครั้งมีเอลิตรอนที่อ่อนนุ่มและยืดหยุ่นได้ และมักมีขนหรือเกล็ดปกคลุม
Coccinelloidea

Coccinelloidea เป็นอันดับสูงของอันดับด้วงในอันดับ Coleoptera ซึ่งเดิมเคยถูกจัดอยู่ในอันดับสูง Cucujoidea มีสปีชีส์มากกว่า 10,000 ชนิดใน Coccinelloidea รวมถึงมากกว่า 6,000 ชนิดในวงศ์เต่าทอง (Coccinellidae)
Cucujoidea

Cucujoidea เป็นอันดับสูงของอันดับด้วง กลุ่มนี้เคยรวมวงศ์ทั้งหมดที่ปัจจุบันถูกจัดอยู่ในอันดับสูง Coccinelloidea กลุ่มนี้รวมถึงด้วงบางชนิดที่กินเชื้อราและกลุ่มด้วงเปลือกไม้ที่มีความหลากหลายซึ่งไม่เกี่ยวข้องกับ "ด้วงเปลือกไม้แท้" (Scolytinae) ซึ่งจัดอยู่ในกลุ่มมอด (อันดับสูง Curculionoidea)
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดเลย พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดเลยทั้งจังหวัด
Lymexylidae

Lymexylidae (ซึ่งเคยสะกดว่า Lymexylonidae บ่อยครั้งในอดีต) หรือที่รู้จักกันในชื่อ ด้วงไม้เรือ เป็นวงศ์ของด้วงเจาะไม้ Lymexylidae อยู่ในอนุชั้น Polyphaga และเป็นสมาชิกเพียงหนึ่งเดียวของซูเปอร์แฟมิลีLymexyloidea
Tenebrionoidea

Tenebrionoidea เป็นซูเปอร์แฟมิลีของอันดับด้วงที่มีขนาดใหญ่มากและมีความหลากหลายสูง
โดยทั่วไปแล้วจะสอดคล้องกับ Heteromera ของผู้เขียนก่อนหน้านี้
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดเลย พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดเลยทั้งจังหวัด
Byrrhoidea

Byrrhoidea เป็นวงศ์สูงของอันดับด้วงที่อยู่ใน Elateriformia ซึ่งประกอบไปด้วยหลายวงศ์ที่อาศัยในน้ำหรือเกี่ยวข้องกับถิ่นที่อยู่อาศัยกึ่งน้ำ นอกจากวงศ์สูง Hydrophiloidea แล้ว ด้วง Polyphaga ที่อาศัยในน้ำส่วนใหญ่จะอยู่ในวงศ์สูงนี้
Dascilloidea

Dascilloidea เป็นวงศ์สูงของอันดับด้วงในกลุ่ม Polyphaga ซึ่งประกอบด้วยสองวงศ์ ได้แก่ Dascillidae (ด้วงพืชลำตัวนิ่ม) และ Rhipiceridae (ด้วงจักจั่นและด้วงปรสิตจักจั่น)
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดเลย พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดเลยทั้งจังหวัด
Rhinorhipus

Rhinorhipus เป็นสกุลของอันดับด้วงที่มีเพียงสปีชีส์เดียวคือ Rhinorhipus tamborinensis จากควีนส์แลนด์ใต้ ออสเตรเลีย เป็นสมาชิกเดียวของวงศ์ Rhinorhipidae และวงศ์สูง Rhinorhipoidea เป็นสปีชีส์ที่แยกออกจากอันดับด้วงอื่น ๆ มาอย่างน้อย 200 ล้านปีที่ผ่านมา โดยการศึกษาบางชิ้นพิจารณามันว่าเป็นสมาชิกที่แยกออกมาแรกสุดของ Elateriformia หรือเป็นสปีชีส์ที่มีลักษณะพื้นฐานภายใน Polyphaga พวกมันจะแสดงอาการเหมือนตาย (thanatosis) เมื่อถูกรบกวน ระบบนิเวศของพวกมันยังไม่เป็นที่รู้จักมากนัก มีแนวโน้มว่าพวกมันเป็นฟอสซิลตามลักษณะทางสัณฐานวิทยาของมัน
วัดบ้านพาสน์

วัดบ้านพาสน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านโพ อำเภอบางปะอิน จังหวัดพระนครศรีอยุธยา มีที่ดินตั้งวัดเนื้อที่ 8 ไร่ มีที่ดินธรณีสงฆ์ 3 แปลง เนื้อที่ 24 ไร่ 3 งาน 4 ตารางวา ด้านทิศตะวันตกติดกับแม่น้ำเจ้าพระยา
วัดบ้านพาสน์ตั้งวัดเมื่อ พ.ศ. 2200 และได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 เขตวิสุงคามสีมากว้าง 40 เมตร ยาว 80 เมตร ผูกพัทธสีมาเมื่อวันที่ 1 มิถุนายน พ.ศ. 2523
อาคารเสนาสนะประกอบด้วย ประกอบด้วย อุโบสถกว้าง 40 เมตร ยาว 80 เมตร สร้างเมื่อ พ.ศ. 2522 โครงสร้างก่ออิฐถือปูน มีกำแพงแก้วล้อมรอบ ศาลาการเปรียญ กว้าง 22 เมตร ยาว 32 เมตร สร้างเมื่อ พ.ศ. 2508 โครงสร้างก่ออิฐถือปูน และกุฎิสงฆ์จำนวน 7 หลัง โครงสร้างเป็นอาคารไม้ ปูชนียวัตถุสำคัญในวัดมีพระพุทธรูปที่สำคัญที่คนนิยมบูชา คือ "หลวงพ่อมงคล"
วัดคีรีนาครัตนาราม

วัดคีรีนาครัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชอนสารเดช อำเภอหนองม่วง จังหวัดลพบุรี ที่ดินตั้งวัดมีเนื้อที่ 94 ไร่ 33 ตารางวา
บริเวณวัดพบซากดึกดำบรรพ์ ประกอบด้วย ฟอแรมขนาดใหญ่ (Larger foraminifera) หรือฟูซูลินิด (Fusulinid) แบรคิโอพอด (Brachiopod) ไครนอยด์ (Crinoid) ออสตราคอด (Ostracod) ฟอแรมขนาดเล็ก (Smaller foraminifera) สาหร่าย (Algae) ปะการังและเศษเปลือกเอไคนอยด์ (Echinoid fragment) จึงสันนิษฐานว่าบริเวณนี้เคยเป็นท้องทะเลตื้นมาก่อน
วัดคีรีนาครัตนารามตั้งวัดเมื่อวันที่ 30 สิงหาคม พ.ศ. 2504 ได้รับพระราชทานวิสุงคามสีมาเมื่อ พ.ศ. 2505
อาคารเสนาสนะประกอบด้วย ประกอบด้วย อุโบสถกว้าง 8 เมตร ยาว 24 เมตร สร้างเมื่อ พ.ศ. 2510 ศาลาการเปรียญ กว้าง 7 เมตร ยาว 20 เมตร สร้างเมื่อ พ.ศ. 2501 เป็นอาคารไม้ หอสวดมนต์กว้าง 6 เมตร ยาว 18 เมตร สร้างเมื่อ พ.ศ. 2505 และกุฎิสงฆ์จำนวน 4 หลัง ภายในวัดมีโรงเรียนของเด็กเล็ก มีสนามใหญ่ให้นักเรียนวิ่งเล่น พ.ศ. 2500 ได้ค้นพบรอยพระพุทธบาทข้างซ้ายบริเวณป่าที่วัดคีรีนาครัตนาราม โดยหลวงพ่อองค์ดำ อดีตเจ้าอาวาส และมีการสร้างรูปหล่อพระสังกัจจายน์ และพระพุทธรูปปางป่าเรไรย์องค์ใหญ่มาก วัดมีรูปหล่อหลวงพ่อทอง ทัสสณีโย พระเกจิอาจารย์ผู้เคยพำนักในถ้ำนี้แต่เพียงองค์เดียว ตั้งแต่ พ.ศ. 2499 ขึ้นชื่อเรื่องการปลุกเสกวัตถุมงคล
บีดับเบิลยูเอฟ กรังด์ปรีซ์

บีดับเบิลยูเอฟ กรังด์ปรีซ์โกลด์และกรังด์ปรีซ์  เป็นการแข่งขันแบดมินตันระดับเกรด 3 ซึ่งได้รับการอนุมัติโดยสหพันธ์แบดมินตันโลก (บีดับเบิลยูเอฟ) ผู้เล่นที่เป็นสมาชิกของทุกสมาคมภายใต้สหพันธ์แบดมินตันโลกสามารถเข้าร่วมแข่งขันได้ และผู้เล่นที่เข้าร่วมสามารถรับคะแนนอันดับโลกได้จากการแข่งขันนี้
ในเดือนมีนาคม ค.ศ. 2017 สหพันธ์แบดมินตันโลกได้ประกาศเปลี่ยนรูปแบบการแข่งขันใหม่โดยเริ่มในปี ค.ศ. 2018 รูปแบบการแข่งขันใหม่จะประกอบด้วยการแข่งขันหกระดับ
คุณสมบัติ.
เงินรางวัล.
การแข่งขันกรังด์ปรีซ์โกลด์มอบเงินรางวัลขั้นต่ำ 120,000 ดอลลาร์สหรัฐ ในขณะที่การแข่งขันกรังด์ปรีซ์มอบเงินรางวัลขั้นต่ำ 50,000 ดอลลาร์สหรัฐ สูตรการแจกเงินรางวัลจะเหมือนกับการแข่งขันซูเปอร์ซีรีส์
รายการการแข่งขัน.
<templatestyles src="Legend/styles.css" /> กรังด์ปรีซ์
<templatestyles src="Legend/styles.css" /> กรังด์ปรีซ์โกลด์